L'article 3.1 del Reglament de l'Institut de Medicina Legal de Catalunya, aprovat mitjançant el Decret 411/2006, de 31 d'octubre, preveu que l'Institut s'estructura jeràrquicament en els òrgans directius següents: director/a de l'Institut, Consell de Direcció i subdirectors/es.
L'article 7.1 d'aquest Reglament estableix que el Consell de Direcció està presidit pel/per la director/a de l'Institut i integrat per un/a representant de la Secretaria de Relacions amb l'Administració de Justícia (en virtut del Decret 333/2011, de 3 de maig, de reestructuració del Departament de Justícia), pels/per les subdirectors/es i caps dels diferents serveis, i per dos/dues metges/esses forenses com a membres electius, els quals són designats d'acord amb el que preveu l'article 8 del mateix Reglament.
Així mateix, l'article 8.1 estableix que la persona titular del Departament de Justícia convoca l'elecció dels metges/esses forenses que integren el Consell de Direcció en el moment en què finalitza el termini pel qual van ser elegits els antecessors i determina, mitjançant una ordre, les normes que han de regir el procés d'elecció, una vegada escoltat el Consell de Direcció.
El 31 de març de 2008 van ser elegits dos metges forenses com a membres electius del Consell de Direcció, com a conseqüència del procés electiu convocat mitjançant l'Ordre JUS/18/2008, de 22 de gener.
L'article 8.2 del Reglament de l'Institut de Medicina Legal de Catalunya estableix que els membres electius del Consell de Direcció són elegits per un període de quatre anys.
D'acord amb l'article 9.1 del mateix Reglament, el mandat dels membres electius del Consell de Direcció finalitza, entre d'altres causes, pel transcurs del temps pel qual van ser elegits, però mantenen la seva condició de membres del Consell de Direcció fins que es designin els nous membres electius.
Per tot això, un cop escoltat el Consell de Direcció de l'Institut de Medicina Legal de Catalunya, i fent ús de les atribucions que em confereix el Decret esmentat,
Es convoca el procés d'elecció dels dos metges/esses forenses electius/ives que integren el Consell de Direcció de l'Institut de Medicina Legal de Catalunya, d'acord amb el sistema que estableix aquesta Ordre.
2.1 S'estableix una circumscripció única, que es correspon amb l'àmbit territorial de l'Institut de Medicina Legal de Catalunya.
2.2 S'obre un termini de vint dies naturals, a comptar de l'endemà de la publicació d'aquesta Ordre al DOGC, perquè els funcionaris/àries elegibles puguin presentar, d'acord amb el model que s'incorpora com a annex en aquesta Ordre, la seva candidatura per ser elegits membres electius del Consell de Direcció de l'Institut de Medicina Legal de Catalunya.
Les candidatures s'han de presentar als registres generals del Departament de Justícia (c.
Aragó, 332, 08009 Barcelona); a la Gerència Territorial de Barcelona Comarques (c.
Pau Claris, 158, àtic, 08009 Barcelona) i a la Gerència Territorial de Barcelona Ciutat i l'Hospitalet de Llobregat (Gran Via de les Corts Catalanes, 111, edifici I, 14a planta, 08075 Barcelona); als Serveis Territorials del Departament de Justícia a Girona (pl. Pompeu Fabra, 1, 17002 Girona), a Lleida (c.
Sant Antoni Maria Claret, 17, 43002 Tarragona) i a les Terres de l'Ebre (c.
Santa Anna, 3-5, 2a planta, 43500 Tortosa); a la seu de l'Institut de Medicina Legal de Catalunya a Barcelona (Gran Via de les Corts Catalanes, 111, edifici G, 6a planta, 08075 Barcelona) i a les divisions territorials de l'Institut de Medicina Legal de Catalunya a Girona (av. Ramon Folch, 4-6, planta baixa, 17005 Girona), Lleida (c.
Canyeret, 1, 25007 Lleida), Tarragona (av. Lluís Companys, 10, 43005 Tarragona) i les Terres de l'Ebre (pl. dels Estudis, s/n, 43500 Tortosa), i al registre telemàtic del Departament de Justícia, a través de l'adreça d'Internet www.gencat.cat/justicia; o per qualsevol dels mitjans que autoritza l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, i d'acord amb l'article 25 de la Llei 26/2010, de 3 d'agost, de règim jurídic i de procediment de les administracions públiques de Catalunya.
2.3 Un cop transcorregut el termini esmentat i amb la verificació prèvia que les candidatures rebudes compleixen els requisits necessaris, la secretària de Relacions amb l'Administració de Justícia exposarà en els taulers d'anuncis dels deganats de tots els partits judicials, a la seu de l'Institut de Medicina Legal de Catalunya a Barcelona, i a les divisions de l'Institut de Medicina Legal de Catalunya a Girona, Lleida, Tarragona i les Terres de l'Ebre una llista nominativa ordenada alfabèticament de les persones candidates per tal que els/les electors/es, en el termini de deu dies naturals, votin de la manera que estableix l'apartat 2.6.
Juntament amb la llista nominativa de persones candidates s'exposarà el model normalitzat de papereta de vot, per tal que els/les metges/esses forenses electors/es puguin exercir el seu dret de vot, i el model normalitzat del full de presentació del vot, perquè quedi constància de la data en què es vota.
Ambdós impresos es posaran a disposició de les persones interessades als deganats de tots els partits judicials de Catalunya, a la seu de l'Institut de Medicina Legal de Catalunya a Barcelona, a les divisions de l'Institut de Medicina Legal de Catalunya a Girona, Lleida, Tarragona i les Terres de l'Ebre i a la pàgina web dels òrgans judicials, de les fiscalies i dels altres serveis de l'Administració de justícia a Catalunya [URL].
2.4 L'acte d'obertura i recompte dels vots es farà mitjançant un acte públic davant de la secretària de Relacions amb l'Administració de Justícia i del director de l'Institut de Medicina Legal de Catalunya.
2.5 La comunicació a les persones interessades del lloc, la data i l'hora en què tindrà lloc l'acte d'obertura i recompte de vots, dels resultats de les eleccions dels/de les metges/esses forenses electius/ives i de la resta d'actuacions que integren o deriven d'aquest procés electoral es farà mitjançant la publicació en els taulers d'anuncis dels deganats de tots els partits judicials, de la seu de l'Institut de Medicina Legal de Catalunya a Barcelona, de les divisions de l'Institut de Medicina Legal de Catalunya a Girona, Lleida, Tarragona i les Terres de l'Ebre i a la pàgina web dels òrgans judicials, les fiscalies i els altres serveis de l'Administració de justícia a Catalunya [URL].
2.6 La votació es durà a terme mitjançant la presentació de la papereta de vot, d'acord amb el model normalitzat a què fa referència l'apartat 2.3, als registres generals del Departament de Justícia, als registres de les Gerències Territorials i Serveis Territorials del Departament de Justícia i de la seu de l'Institut de Medicina Legal de Catalunya a Barcelona, i de les divisions de l'Institut de Medicina Legal de Catalunya a Girona, Lleida, Tarragona i les Terres de l'Ebre, les adreces dels quals s'especifiquen a l'apartat 2.2 d'aquesta Ordre, o a les oficines de correus, de la manera establerta als paràgrafs següents.
En cada papereta de vot s'hauran de posar dues X, una en cadascuna de les persones candidates escollides.
Les paperetes en què s'assenyalin més de dues persones candidates seran nul·les.
Una vegada escollits/ides els/les dos/dues candidats/es, s'ha d'introduir la papereta de vot en un sobre i tancar-lo.
Aquest sobre tancat, que ha de contenir la papereta de vot, s'ha d'introduir en un altre sobre en què consti, de manera destacada, el contingut mitjançant l'expressió "Elecció de dos/dues metges/esses forenses electius/ives del Consell de Direcció de l'Institut de Medicina Legal de Catalunya".
En aquest últim sobre s'ha d'incloure una fotocòpia del document nacional d'identitat del/de la metge/essa forense elector/a.
Aquest sobre s'ha d'adreçar a la Secretaria de Relacions amb l'Administració de Justícia (c.
Pau Claris, 81, 2a planta, 08010 Barcelona), juntament amb l'imprès de presentació del vot a què fa referència l'apartat 2.3, el qual permetrà tenir constància de la data de presentació del vot.
Barcelona, 17 de febrer de 2012
Model d'imprès per a la presentació de candidatura per ser elegit membre electiu del Consell de Direcció de l'Institut de Medicina Legal de Catalunya
Partit judicial/Àrea territorial:
Data d'accés al cos de metges/esses forenses:
D'acord amb el que estableix l'Ordre de la consellera de Justícia per la qual es convoca el procés d'elecció dels/de les metges/esses forenses electius/ives del Consell de Direcció, que estableix el Decret 411/2006, de 31 d'octubre, pel qual s'aprova el Reglament de l'Institut de Medicina Legal de Catalunya, sol·licito que s'admeti la meva candidatura per a l'elecció del càrrec indicat més amunt.